Държавен вестник, бр. 10, 2000 г., стр. 70

С Т Р .  7 0
Д Ъ Р Ж А В Е Н   В Е С Т Н И К
Б Р О Й 10
д) в случай че преговорите бъдат спечелени от
юридическо лице, което отговаря на условията на чл. 31,
ал. 1—5 ЗППДОбП, се прилагат съответните разпо-
редби на ЗППДОбП; собствеността върху обособената
част се прехвърля след заверка на банковата сметка на
АП със сумата на първоначалната вноска; в случай че
този участник бъде избран за купувач и реши да се
ползва от реда за плащане, определен в чл. 25, ал. 3,
т. 1—3 включително, той е длъжен съгласно разпоред-
бата на чл. 25, ал. 5 ЗППДОбП да предложи обезпеча-
ване плащането на неизплатената част от цената.
4. Утвърждава документация за преговори за про-
дажба на “Прециз—3”—обособена част от “Прециз”—
ЕАД, Монтана.
5. Документацията за преговорите се закупува в
Агенцията за приватизация, София, ул. Аксаков 29, стая
409, в срок до 14 календарни дни от датата на обнарод-
ване в “Държавен вестник” на това решение. Цената
на документацията за преговори е 200 лв. Цената се
заплаща в касата на АП преди закупуване на докумен-
тацията за преговорите.
6. Предложенията на участниците в преговорите се
подават в стая 209, “Обща канцелария” на Агенцията
за приватизация, от 9 до 17 ч. и 30 мин., София, ул.
Аксаков 29, в срок до 14 календарни дни от датата на
обнародването на това решение в “Държавен вестник”.
7. Депозитът за участие е в размер 20 000 лв. и се
превежда по банковата сметка на АП, указана в до-
кументацията за преговори, до деня на подаване на
предложението.
8. Оглед на обособената част може да се извърши
всеки работен ден до края на срока за приемане на
предложенията за участие в преговорите след закупу-
ване на документацията за преговори и след предста-
вяне на удостоверение за право на извършване на ог-
лед, издадено от АП.
Изпълнителен директор: З. Желязков
3836
РЕШЕНИЕ № 1388-П
от 24 януари 2000 г.
На основание чл. 3, ал. 1, т. 2 ЗППДОбП Агенцията
за приватизация закрива процедурата за приватизация
на цех “Пластмаси”, обособена част от “Агробиохим”—
АД, Стара Загора, като отменя Решение № 1198-П от
30.VII.1999 г.
Изпълнителен директор: З. Желязков
4899
РЕШЕНИЕ № 1391-П
от 27 януари 2000 г.
На основание чл. 3, ал. 1, т. 2, чл. 20, 22, чл. 25, ал. 1,
т. 2, чл. 26, ал. 1 ЗППДОбП, чл. 1, ал. 2, т. 2, чл. 2, 3 и чл. 6,
ал. 5 от Наредбата за търговете, чл. 3 от Наредбата за
условията и реда за придобиване при облекчени условия
на дялове и акции—собственост на държавата и общини-
те, и за безвъзмездно получаване на акции—собственост
на държавата, във връзка с решения № 740 от 1998 г. (ДВ,
бр. 85 от 1998 г.) и № 811 от 1998 г. (ДВ, бр. 122 от 1998 г.)
Агенцията за приватизация реши:
1. Продажбата на пакет от 3475 акции, представля-
ващи 1,55 % от капитала на “Инкомс—Електроника и
Механика”—АД, Благоевград, да се извърши чрез пуб-
личен търг с тайно наддаване.
2. Цената се оферира и се заплаща в левове.
3. Начин на плащане на цената—не по-малко от
50 % от цената се заплаща чрез банков превод по
сметка на АП, посочена в тръжната документация.
За останалата част от цената се допуска заплащане
чрез държавни дългосрочни облигации и/или други
разрешени от закона платежни средства за участие в
приватизацията.
4. Срок за плащане на цената—съгласно условията,
предвидени в тръжната документация и проектодого-
вора като част от нея.
5. Собствеността върху акциите—предмет на про-
дажба, се прехвърля в срок до 10 дни след окончател-
ното заплащане на цената по законоустановения ред.
6. Ако участник в търга е лице по чл. 25, ал. 3
ЗППДОбП или по чл. 24 ЗМСП и реши да ползва
реда за плащане, определен в чл. 25, ал. 3 ЗППДОбП,
при заплащане на цената се прилагат условията на
тази разпоредба. В този случай при парафирането на
проектодоговора, приложен като неразделна част от
тръжната документация, участникът в търга отбе-
лязва, че плащането ще бъде извършено съгласно
чл. 25, ал. 3 ЗППДОбП. При класиране на оферта,
подадена от дружество по чл. 25, ал. 3 ЗППДОбП или
по чл. 24 ЗМСП, се прилага разпоредбата на § 5ж
ЗППДОбП. Собствеността върху акциите се прех-
върля след заверка на банковата сметка на АП със
сумата на началната вноска. Като обезпечение на
неизплатената част от цената купувачът следва да
учреди залог в полза на АП върху акциите—предмет
на продажба, по реда на Търговския закон.
7. Участникът в търга трябва да представи декла-
рации по § 9 ЗППДОбП, отговаряща на изискванията
на Наредбата за сведенията, които съдържа деклара-
цията по § 9 ЗППДОбП, и за реда и органите за конт-
рол на декларациите (ДВ, бр. 78 от 1997 г.).
8. Депозитът за участие е 417 лв.
9. Утвърждава тръжната документация за продаж-
ба чрез публичен търг с тайно наддаване на пакет от
3475 акции, представляващи 1,55 % от капитала на
“Инкомс—Електроника и Механика”—АД, Благоев-
град, и проектодоговор като част от нея.
10. Цената на тръжната документация е 200 лв.
Плащането се извършва в брой в касата на АП преди
получаването на документацията. Тръжната докумен-
тация може да се получи в Агенцията за приватизация,
София, ул.  Аксаков 29, стая 805.
11. Търгът ще се проведе на 15-ия ден от деня на
обнародването на това решение в “Държавен вестник”
в 14 ч. в сградата на АП—София, ул. Аксаков 29.
12. В случай че на търга, насрочен съгласно т. 11, не
се яви кандидат, търгът ще се проведе повторно 10 дни
след датата на първоначалния търг в 14 ч. в сградата на
Агенцията за приватизация. В този случай АП може да
се възползва от правото си по чл. 6, ал. 5 от Наредбата
за търговете, като условията за участие в този търг ще
бъдат посочени в документ, наречен “Изменения в
тръжната документация за участие в публичен търг с
тайно наддаване за продажба на 3475 акции, представ-
ляващи 1,55 % от капитала на “Инкомс—Електроника
и Механика”—АД, Благоевград”. Този документ може
да бъде получен безплатно от лицата, закупили тръж-
на документация за провеждане на първоначалния търг.
Останалите участници могат да закупят тръжна доку-
ментация заедно с указания документ до 10 дни след
датата на първоначалния търг по реда, посочен в т. 10.
13. Датата на обнародване на решението в “Държа-
вен вестник” да се счита за начална дата за продажба
на акции до 0,06 % от регистрирания капитал на “Ин-
комс—Електроника и Механика”—АД, Благоевград,
при облекчени условия. Заявленията за придобиване
на акции при облекчени условия се подават до дружес-
твото в тримесечен срок от началната дата.
Изпълнителен директор: З. Желязков
4900
СТОЛИЧНА ОБЩИНА
РЕШЕНИЕ № 17ч
от 22 декември 1999 г.
На основание чл. 21, ал. 1, т. 8 ЗМСМА Столични-
ят общински съвет изменя т. 1 на Решение № 16т от
23.VII.1999 г. на Столичния общински съвет (ДВ, бр. 80
от 1999 г.) относно обект търговски комплекс, хали
“Телман”, ж.к. Толстой, до бл. 14 и 15: “търговски
комплекс, хали “Телман”, в т.ч. 6 обособени части, ж.к.
Толстой, до бл. 14 и 15”.
Председател: Ант. Николов
4361